open-index/open-wikipedia-markdown huggingface dataset:
फालना

**फालना** (Falna) भारत के राजस्थान राज्य के पाली ज़िले की बाली तहसील में स्थित एक नगर है। यह शहर मीठड़ी नदी के किनारे बसा हुआ है।

फालना orwo brand towerbolt के लिए famous है।

यह नगर रेल मार्ग से अच्छी तरह जुड़ा हुआ है। हां पर एक रेलवे स्टेशन है जिसका नाम फालना जंक्शन है। यहां से भारत के प्रत्येक कोने के लिए ट्रेन उपलब्ध है। यह सड़क मार्ग से भी अच्छी तरह जुड़ा हुआ है। इस शहर के पूर्व में बाली नगर स्थित है ।

## विवरण
फालना शहर सांडेराव-उदयपुर रोड पर बसा हुआ है। यहां एक रेलवे स्टेशन भी है, जो कि आसपास के लोगों के लिये अन्य राज्यों में जाने के लिये एक प्रमुख साधन है। यह छाता उद्योग और रेडियो के लिए प्रसिद्ध है।

**दर्शनीय स्थल** 

स्वर्ण मंदिर , चंद्रभोलेश्वर महादेव मंदिर , नीलकंठ महादेव मंदिर आदि।

## प्रशासन
## इन्हें भी देखें
* पाली ज़िला

## सन्दर्भ

श्रेणी:राजस्थान के शहर
श्रेणी:पाली ज़िला
श्रेणी:पाली ज़िले के नगर
कुरुविन्द

right|thumb|300px|विभिन्न रंग-रूप के कुरुविन्द

**कुरुविंद** या **कुरंड** एक मणिभीय खनिज पत्थर है, जो संसार के विभिन्न स्थलों में पाया जाता है। इस पत्थर की दो विशेषाएँ हैं, एक तो यह कठोर होता है, दूसरे चमकदार। भारत में भी कुरुविंद प्राप्य है। असम की खासी और जयंतिया पहाड़ियों, झारखण्ड (हजारीबाग, सिंहभूम और मानभूम जिलों में), तमिलनाडु (सेलम जिले में), मध्यप्रदेश (पोहरा, भंडारा तथा रीवाँ), उड़ीसा तथा कर्नाटक प्रदेशों में यह पत्थर मिलता है। कर्नाटक, तमिलनाडु और कश्मीर में प्राप्त होनेवाली कुरुविंद अधोवर्ती वर्ग (लोवर कग्रेड) का है। 

सामान्य कुरुविंद में कोई आकर्षक रंग नहीं होता। यह साधारणतया धूसर, भूरा, नीला और काला होता है। कुछ रंगीन कुरु्व्राद विशिष्ट आकर्षक रंगों के होने के कारण रत्न के रूप में, माणिक, नीलम, याकूत आदि नामों से बिकते हैं। थोड़े अपद्रव्यों के कारण इसमें रंग होता है। ये अपद्रव्य धातुओं के आक्साइड, विशेषत: क्रोमियम और लोहे के आक्साइड होते हैं। कुरुविंद की कठोरता ९ है, जबकि हीरे की कठोरता १० होती है। इसका विशिष्ट घनत्व ३.९४ से ४.१० होता है। यह ऐल्यूमिनियम का प्राकृतिक आक्साइड (Al2 O3) है, जिसके मणिभ षट्कोणीय तथा कभी-कभी बेलन या मृदंग की आकृति के होते हैं।
right|thumb|300px|अंगुठी में लगा हुआ कुरुविंद
कुरुविंद का अभियांत्रिकी उद्योगों में तथा अपघर्षकों (abrasives) और शणचक्रों (ग्राइंडिंग ह्वील) के निर्माण में अधिकतर प्रयोग किया जाता है। पारदर्शक कुरुविंद का प्रयोग बहुमूल्य पत्थर की भाँति होता है। आजकल कुरुविंद का स्थान एक नवीन पदार्थ कार्बोरंडम ने ले लिया है, जो भारत में विदेशों से आयात होता है।

## इन्हें भी देखें
*अपघर्षी कर्तन (ग्राइंडिंग)

## सन्दर्भ

श्रेणी:एलुमिनियम के खनिज
श्रेणी:क्रिस्टल
श्रेणी:बहुमूल्य पत्थर
बाली, राजस्थान

**बाली** (Bali) भारत के राजस्थान राज्य के पाली ज़िले में स्थित एक नगर है। यह इसी नाम से एक तहसील का मुख्यालय भी है। यह शहर मीठड़ी नदी के किनारे बसा हुआ है।

## प्रशासन
वर्तमान में यहां नगरपालिका अध्यक्ष भरत चौधरी है, जो कि पार्षदो द्वारा निर्वाचित है। यह एक विधान सभा क्षेत्र भी है, जहां से उर्जा राज्‍य मन्त्री पुष्पेंद्र सिंह राणावत विधायक है। पूर्व मुख्यमन्त्री भैंरोसिंह शेखावत यहां से विधायक रह चूके हैं यहाँ के लोग सामन्य भाशा मैं इसे 'वालि' भी बोलते है। बाली पंचायत समिति में 39 ग्राम पंचायत तथा 112 राजस्‍व ग्राम है। बिसलपुर भी एक पंचायत है जहॉ पर श्री राजमल एस जैन द्वारा निर्मित भैरव आखो का अस्‍पताल है जहॉ पर मेवाड तथा राज्‍य क‍े विभिन्‍न जिलो से लोग इलाज कराने के लियें आते है यहाँ पर एक निजि शिक्षण संस्‍थान भी है जहॉ पर ग्राम तथा आस पास के बच्‍चो को निशुल्‍क शिक्षा प्रदान की जाती है ा बिसलपुर में एक मारवाड ग्रामीण बैक , सिनियर सैकण्‍डरी स्‍कूल , प्राथमिक उपस्‍वास्‍थ्‍य केन्‍द्र , आयुवेदिेक अस्‍पताल आदि अन्‍य सुविधा भी उपलब्‍ध है।

## विवरण
बिसलपुर ग्राम में देवी देवताओ के प्रसिद् मंदिर भी है जिसमे मुख्‍य रूप से आशापुरा माताजी मंदिर महादेव जी मठ हिगलाज माता मंदिर , महालक्ष्‍मी मंदिर , रामेदवजी मंदिर , शनी महाराज मदिर , शितला माता मंदिर आदि है जहा पर ग्राव तथा दूसरे राज्‍यो से भी लोग आते रहते है। बिसलपुर ग्राम के लोगो का राजनिति में अपूर्ण योगदान भी रहा है यहाँ से ठाकूर श्री प्रथ्‍वी सिह जी देवडा पूर्व में विधायक रह चुके हैंजिला परिषद सदस्‍य के रूप में श्री आशाराम जी बारोलिया , लीला देवी मीणा का भी योग दान रहा है इसी तरह महावीर सिह देवडा जो की पंचायत समिति सदस्‍य तथा किसान संघर्ष समिति सदस्‍य भी रहे ओर कांग्रेस के प्रसिद जुझारू नेता है और वर्तमान में ग्राम पंचायत में वार्ड पंच भी है बिसलपुर ग्राम पंचायत के वर्तमान सरपंच श्रीमती ज्‍योति बारोलिया द्वारा ग्राम पंचायत में कई महत्‍वपूर्ण कार्य किये जिनका ग्राम पंचायत के लोगो ने काफी सराहना की है। बाली तहसील में भाटुन्द गाँव आता है, यहाँ पर माँ शीतला माता का विशाल मेला लगता है। यह मेला वर्ष में दो बार लगता है। भाटुन्द गाँव में बहुत बड़ा व भव्य तालाब है। भाटुन्द गाँव में बहुत मन्दिर होने के नाते इसे देव नगरी भी कहते हैं। भाटुन्द ब्राहमणो की एतिहासिक नगरी है।

## दुदनी गाँव
बाली में  एक दुदनी गांव हैं उसमें एक जवाई बांध है  जो पश्चिमी राजस्थान का अमृतसर का जाता है। दुदनी को  देवनगरी कहते हैं, क्योंकि गांव में पांडवों  द्वारा जो मंदिर बनाया गया है जो आज प्रसिद्ध है। श्री बद्री सर महादेव यहां भदेसर जी का नाम पड़ा है कि जब पांडव का भाई बिन जी नहीं आए थे, तब  इनके ऊपर बज्रो गए थे। फिर बाद में  यहां पर बारवा किया था इसलिए इन मंदिर का नाम पर असर पड़ा।

## इन्हें भी देखें
* पाली ज़िला

## सन्दर्भ

श्रेणी:राजस्थान के शहर
श्रेणी:पाली ज़िला
श्रेणी:पाली ज़िले के नगर
सुमेरपुर

**सुमेरपुर** (Sumerpur) भारत के राजस्थान राज्य के पाली ज़िले में स्थित एक नगर है। यह इसी नाम से एक तहसील का मुख्यालय भी है।

## विवरण
सुमेरपुर की स्थापना जोधपुर स्टेट के महाराजा सुमेर सिंह जी के द्वारा 1912 में की गई,जिला (पाली) और सिरोही जिले की सीमा रेखा पर स्थित है। यह शहर जवाई नदी के किनारे बसा हुआ है।और मारवाड़ का व्यापारिक केंद्र बाजार है यह शहर क्षेत्रफल की दृष्टि से  सिरोही से बड़ा है ये प्रमुख औद्योगिक हब है पाली जालोर सिरोही तीन जिलों की सीमा लगती है ये तीनों जिलों के लिए एक महत्वपूर्ण शहर है।

## प्रशासन
सुमेरपुर एक विधान सभा क्षेत्र भी है, जहां से जोराराम कुमावत विधायक है। यहां नगरपालिका है।

## जवाई
सुमेरपुर से 10 किलोमीटर दूर अरावली पर्वतमाला से घिरा हुआ जवाई बाँध है। इसका निर्माण 1946 में जोधपुर के महाराजा द्वारा मारवाड़-गोड़वाड़ क्षेत्र की प्यास बुझाने के लिए किया गया , यह 1956 में बनकर पूर्ण हो गया। इसका 62 फ़ीट का गेज है। जब यह बारिश में पूरा भर जाता है, तब रोज हजारों लोग इसे देखने आते और बहुत ही मनोरम मय लगता है । पहाड़ों पर रंगबिरंगे फूल खिल जाते चिड़िया ओर पंछियो की मीठी बोली से पूरे वातावरण को मीठास से भर देते है  ओर जवाई नदी में पानी चलता रहता है जिससे किसान भाइयो के सहरे खिल जाते है और गेहूं सरसो अरण्डी जीरा कपास जो चना की बंपर पैदावार होती है  सुमेरपुर से लगभग 10  किलोमीटर दूर बलवना गांव की पहाड़ो पर बली राजा का प्राचीन मंदिर है जो बहुत ही सुन्दर है।

## इन्हें भी देखें
* जवाई बांध

## सन्दर्भ

श्रेणी:राजस्थान के शहर
श्रेणी:पाली ज़िला
श्रेणी:पाली ज़िले के नगर
कॉर्पस भाषाविज्ञान

भाषाशास्त्र में वृहद एवं सुसंगठित पाठ (टेक्स्ट) को **[[पाठसंग्रह]]** या कॉर्पस (corpus) कहते हैं। आज के एलेक्ट्रानिक युग में पाठसंग्रह को एलेक्ट्रानिक प्रारूप में संग्रहित किया जाता है एवं संगणक द्वारा इसकी बहुविध जाँच-पड़ताल एवं प्रसंस्करण किया जाता है। इस प्रकार का पाठसंग्रह सांख्यिकीय विश्लेषण करने, परिकल्पना-परीक्षण, शब्दों के प्रयोग की आवृत्ति निकालने तथा भाषायी नियमों की जाँच के लिये प्रयुक्त होते हैं। 

## इन्हें भी देखें
*पाठसंग्रह (कॉर्पस)
*समानान्तर पाठसंग्रह (पैरेलेल कॉर्पोरा)
*सुसंगतता (कॉनकार्डैन्स)
*बारंबारता के अनुसार शब्द सूची
*अनुवाद स्मृति (ट्रान्सलेशन मेमोरी)

## बाहरी कड़ियाँ
* कार्पस : एक संकल्पना (प्रयास, हिन्दी चिट्ठा)
* कॉर्पस भाषाविज्ञान (डॉ॰ काजल बाजपेयी)
* हिंदी शब्दतंत्र
* Language Processing and Corpus Linguistics (Prof R N Shrivastava Memorial Lecture Kendriya Hindi Sansthan, Agra, 22nd March 2010)
* AskOxford.com *the composition and use of the Oxford Corpus*
* Bookmarks for Corpus-based Linguists -- very comprehensive site with categorized and annotated links to language corpora, software, references, etc.
* Corpora discussion list
* Freely-available, web-based corpora (100 million - 400 million words each): American (COCA), British (BNC), TIME, Spanish, Portuguese
* Manuel Barbera's overview site
* Przemek Kaszubski's list of references
* DMCBC.com
* Datum Multilanguage Corpora Based on chinese free sample download
* Corpus4u Community a Chinese online forum for corpus linguistics
* McEnery and Wilson's Corpus Linguistics Page
* Corpus Linguistics with R mailing list
* Research and Development Unit for English Studies
* Survey of English Usage
* The Centre for Corpus Linguistics at Birmingham University
* Gateway to Corpus Linguistics on the Internet: an annotated guide to corpus resources on the web
* Biomedical corpora
* Linguistic Data Consortium, a major distributor of corpora
* Penn Parsed Corpora of Historical English
* Corsis: (formerly Tenka Text) an open-source (GPLed) corpus analysis tool
* ICECUP and Fuzzy Tree Fragments
* Research and Development Unit for English Studies
* Discussion group text mining

श्रेणी:व्यावहारिक भाषा-विज्ञान
बोधात्मक भाषाविज्ञान

**बोधात्मक भाषाविज्ञान** (Cognitive linguistics (CL)) भाषाविज्ञान की एक शाखा है।

## बाहरी कड़ियाँ
* संज्ञानात्‍मक भाषाविज्ञान (गिलेस फ़ॉकनर ; अनुवाद : नारायण कुमार चौधरी)
* International Cognitive Linguistics Association
* UK Cognitive Linguistics Association
* Annotated Cognitive Linguistics Reading List (Vyv Evans)
* JohnQPublik's Introduction to Cognitive Linguistics is an overview of the field, comparing it to traditional Chomskian linguistics.
* Introduction to Cognitive Linguistics (Mark Turner).
* The Gestalt Theory and Linguistics Page deals with the relationship between Gestalt theory and cognitive linguistics.
* The Center for the Cognitive Science of Metaphor Online is a collection of numerous formative articles in the fields of conceptual metaphor and conceptual integration.
* Study Cognitive Linguistics (Bangor University, UK)
* Cognitive Linguistics Degree (Case Western Reserve University, USA)

श्रेणी:Linguistics
श्रेणी:Semantics
संगणकीय भाषाविज्ञान

**अभिकलनीय भाषाविज्ञान** या **संगणकीय भाषाविज्ञान** (Computational linguistics) एक अन्तरविषयी क्षेत्र है जो प्राकृतिक भाषाओं के नियम-आधारित या सांख्यिकीय मॉडलिंग से सम्बन्धित है। 

## बाहरी कड़ियाँ
* Linguistics Computing Resources on the Internet (SIL)
* संगणकीय भाषाविज्ञान  (डॉ॰ काजल बाजपेयी)
* भाषा प्रेमियों के लिए नई राहें (आधी आबादी)
* Association for Computational Linguistics (ACL)
** ACL Anthology of research papers
** ACL Wiki for Computational Linguistics
* CICLing annual conferences on Computational Linguistics
* Computational Linguistics – Applications workshop
* Free online introductory book on Computational Linguistics (Internet Archive copy)
* Language Technology World
* Resources for Text, Speech and Language Processing

*
श्रेणी:व्यावहारिक भाषा-विज्ञान
श्रेणी:भाषा-विज्ञान
फिल्लौर की लड़ाई

यह सन् 1965 के भारत-पाकिस्तान युद्ध में सात से 11 सितंबर तक सियालकोट (पाकिस्तान) के फिल्लौरी नामक स्थान पर हुआ निर्णायक युद्ध था। इसे भारतीय सेना इतिहास में सबसे घातक युद्धों में शामिल किया जाता है।

## युद्ध का आरंभ
पाकिस्तान के सियालकोट सेक्टर के नजदीक फिल्लौर के क्षेत्र पर अधिकार करने की जिम्मेदारी प्रथम आम्र्ड डिवीजन के तहत पूना हार्स रेजीमेंट के कमांडिंग ऑफिसर लेफ्टीनेंट कर्नल ए। बी। तारापोर को सौंपी गई। 7 सितंबर को फिल्लौरी में रेजीमेंट का सामना पाकिस्तान की पैटर्न टैंक डिवीजन से हुआ। अमेरिका की ओर से सबसे मजबूत और खतरनाक बताए जा रहे पैटर्न टैंक से सीधी लड़ाई में भारतीय सेना ने पाकिस्तान को धूल चटा दी। लेफ्टिनेंट कर्नल एबी ताराबोर के नेतृत्व में गोलंदार (निशाना लगाने वाला) ने इतने सटीक लक्ष्य भेदे कि पाकिस्तानी सेना के 65 पैटर्न टैंक बर्बाद हो गए। युद्ध में पूना हार्स के केवल नौ टैंक बर्बाद हुए थे। बहादुरी के दम पर युद्ध के नतीजों को बदलने के बाद 16 सितंबर को लेफ्टिनेंट कर्नल एबी तारापोर युद्ध के मैदान पर ही शहीद हो गए। फ्लि्लौर के युद्ध में भारतीय सेना के पांच आफिसर व 64 सैनिक शहीद हुए थे।

श्रेणी:१९६५ का भारत-पाक युद्ध
श्रेणी:भारत-पाक युद्ध
नेपाल के जिले

२० सितम्बर २०१५ को जारी हुए नए संविधान के अनुसार नेपाल को ७ प्रदेशों (प्रान्तों) में बांटा गया है। सभी प्रदेशों के जिलों को मिलाकर फिलहाल ७७ जिले हैं।

नेपाल में जिले (नेपाली:जिल्ला) द्वितीय स्तर के प्रशासनिक विभाग हैं, जो प्रदेशों में विभाजित हैं। नेपाल में अब ७७ जिले हैं जो ७ प्रदेशों में व्यवस्थित हैं। प्रत्येक जिला जिला समन्वय समिति के अधीन प्रशासित हैं।

**स्थानीय तह निर्वाचन ऐन ०७३** के अनुसार अब गाउँपालिका (ग्रामपालिका) और नगरपालिका में निर्वाचित प्रमुख, उपप्रमुख, वार्ड अध्यक्ष और सदस्य सभी जिल्ला समन्वय समिति के प्रमुख के उम्मीदवार के रूप में खड़ा हो सकते हैं।

जिल्ला समन्वय समिति के प्रमुख और उपप्रमुख चुने जाने के लिए मतदान करने का अधिकार सिर्फ ग्रामपालिका और नगरपालिका के प्रमुख और उपप्रमुख को होगा नियम में ऐसी व्यवस्था रखी गई है।

जिले नगरपालिका और ग्रामपालिका (गाउँपालिका) में विभाजित हैं। पूरे नेपाल में ७४४ ग्रामपालिका और नगरपालिका हैं।

## इतिहास
१८१६ में राजा राजेन्द्र बीर बिक्रम शाह] और प्रधानमंत्री भीमसेन थापा के समय नेपाल १० जिलों में बंटा हुआ था। दुधकोशी नदी से पूर्व के सारे क्षेत्र एक जिला धनकुटा के तहत आता था।

प्रधानमंत्री बीर शमशेर राणा के शासन के समय (१८८५-१९०१) नेपाल कुल ३२ जिलों में बंटा हुआ था। पहाड़ी क्षेत्र के २० जिले थें और तराई क्षेत्र में १२ जिले थें। नेपाल दो क्षेत्र पूर्वी नेपाल और पश्चिम नेपाल में बंटे थें। पाल्पा और धनकुटा इन दोनों क्षेत्रों के केंद्र (मुख्यालय) थें। ये दोनों क्षेत्र (गौड़ा) कहलाते थे। तराई क्षेत्र में जिले तहसिल कहलाते थें।

**नेपाल** के कुल **७७ जिले** 7 प्रदेशों में विभाजित हैं। यह सूची संविधान नेपाल २०७२ और नवीनतम प्रशासनिक अद्यतन के अनुसार है:

## नेपाल के प्रदेशों की सूची
 

## बाहरी कड़ियाँ
* नेपाल सरकार: संघीय मामिला मन्त्रालय 
* राष्ट्रिय पोर्टल, नेपाल 

श्रेणी:नेपाल के जिले
श्रेणी:नेपाल के प्रदेश
श्रेणी:नेपाल के प्रशासनिक मानचित्र

## बाहरी कड़ियाँ
* नेपाल सरकार: संघीय मामिला मन्त्रालय 
* राष्ट्रिय पोर्टल, नेपाल 

श्रेणी:नेपाल के जिले
श्रेणी:नेपाल के प्रदेश
श्रेणी:नेपाल के प्रशासनिक मानचित्र

## संदर्भ

## बाहरी कड़ियाँ
* नेपाल सरकार: संघीय मामिला तथा सामान्य प्रशासन मन्त्रालय 
* केन्द्रीय तथ्यांक विभाग, नेपाल 

श्रेणी:नेपाल के जिले
श्रेणी:नेपाल के प्रदेश

### १९६१ के बाद
१३ अप्रैल १९६१ से पहले नेपाल में ३५ जिले थें।
१९६१ में (बिस २०१८/१/१) राजा महेंद्र द्वारा नेपाल को १४ अंचल और ७५ जिलों में बांटा गया।

१९७२ में राजा विक्रम के द्वारा नेपाल ४ विकास क्षेत्रों में बांटा गया, लेकिन १९८० में नेपाल का सबसे पश्चिमी विकास समिति क्षेत्र को दो हिस्सों में बांट दिया गया। **मध्य-पश्चिमांचल** और **सुदूर-पश्चिमांचल** क्षेत्रों में। 

## २० सितम्बर २०१५ से

## इन्हें भी देखें
* नेपाल के प्रदेश
* नेपाल का प्रशासनिक विभाजन
## सन्दर्भ

## बाहरी कड़ियाँ

श्रेणी:नेपाल के जिले
हरामोश

**हरामोश** (Haramosh), जो **पर्वत 58** (Peak 58) भी कहलाता है, काराकोरम पर्वतमाला का एक पर्वत है जो विश्व का 67वाँ सर्वोच्च पर्वत भी है। यह राकापोशी के समीप स्थित है और काराकोरम की जिस उपश्रेणी में यह दोनों खड़े हैं उसे राकापोशी-हरामोश पर्वतमाला कहा जाता है। प्रशासनिक रूप से यह पाक-अधिकृत कश्मीर के गिलगित-बल्तिस्तान क्षेत्र में है, जिसे भारत अपने जम्मू और कश्मीर राज्य का भाग मानता है। हरामोश गिलगित शहर से 65 किमी दूर सिन्धु नदी के उत्तरी किनारे पर खड़ा है।

## इन्हें भी देखें
* राकापोशी-हरामोश पर्वतमाला
* काराकोरम
* गिलगित-बल्तिस्तान

## सन्दर्भ

श्रेणी:सात हज़ारी
श्रेणी:काराकोरम
श्रेणी:गिलगित-बल्तिस्तान के पर्वत
टग़ाफ़री

[thumb|250px|right|[राकापोशी (7788 मी) टग़ाफ़री आधार शिविर से]]**टग़ाफ़री** या **टगाफ़री**, नगर की ओर से राकापोशी शिखर का आधार शिविर है। राकापोशी पाक-अधिकृत कश्मीर के गिलगित-बलतिस्तान क्षेत्र की काराकोरम पर्वतमाला में स्थित एक पहाड़ है।

## इन्हें भी देखें
* राकापोशी
* पाकिस्तान
* गिलगित-बल्तिस्तान
* काराकोरम

श्रेणी:पाकिस्तान
श्रेणी:गिलगित-बल्तिस्तान
टाल्क

thumb|कण तालक.
**टाल्क** (Talc) एक खनिज है। इसका रासायनिक सूत्र Mg3 (OH) 2 Si4 O10 है। यह खनिज बड़ा मुलायम होता है तथा साबुन की तरह चिकनाहट लिए रहता है। इसका रंग सफेद या हरा होता है। कठोरता १ होने के कारण इसका चूर्ण आसानी से तैयार किया जा सकता है। इसका आपेक्षिक घनत्व २.७-२.८ है।

टाल्कम पाउडर का प्रयोग प्राय: सभी घरों में होता है। यह पाउडर खनिज टाल्क से ही तैयार किया जाता है। इसके अतिरिक्त, यह खनिज कपड़ों से चिकनाई को हटाने में, चीनी मिट्टी के उद्योग में, पोर्सिलेन तथा टाइल बनाने के काम में तथा रबर, कागज और रंग के उद्योगों में पूरक के रूप में काम आता है। रासायनिक बरतन बनाने तथा बिजली के उद्योगों में भी यह प्रयोग में लाया जाता है।

भारत में इस खजि के उच्च श्रेणी के निक्षेप राजस्थान, आंध्र प्रदेश तथा मध्य प्रदेश में है। कदाचित्‌ विश्व का सबसे अच्छा टाल्क फ्रांस के पाइरेनीज प्रदेश में मिलता है।

## सन्दर्भ
श्रेणी:खनिज
टूरमैलीन

300px|right|thumb|टूरमैलीन 

**टूरमैलीन** (Tourmaline) एक खनिज है। इसका रासायनिक संघटन बहुत जटिल है। इसमें ऐल्यूमिनियम, सिलिकन, बोरॉन के अतिरिक्त अन्य बहुत सी धातुएँ भी भिन्न भिन्न मात्रा में विद्यमान रहती हैं। "टूरमैलीन' भिन्न भिन्न रंगों में मिलता है। इसकी लाल किस्म को "रूबेलाइट', नीली किस्म को "इंडिकोलाइट' तथा सूच्याकार काली किस्म को "शौर्ल' कहते हैं। इस खनिज के मणिभों को उदग्र फलकों पर विद्यामान धारियों की सहायता से पहचाना जा सकता है। इसकी कठोरता ७ से ७.५ तक तथा आपेक्षिक घतत्व ३ है।

पेग्मैटाइट शिलाओं में इस खनिज के बड़े मणिभ मिलते हैं। इनके अतिरिक्त आग्नेय और रूपांतरित शिलाओं में भी यह मिलता है। कहीं कहीं बालू में भी यह विद्यमान रहता है। भारत में राजस्थान और बिहार की पेग्मैटाइट शिलाओं से टूरमैलीन के सुंदर मणिभ प्राप्त हुए हैं।

## बाहरी कड़ियाँ
* Tourmaline classification Accessed September 12, 2005
* Mindat tourmaline group Accessed September 12, 2005
* ICA's tourmaline Page International Colored Stone Association on tourmaline
* Farlang historical tourmaline references USA localities, antique references,
* Webmineral elbaite page Crystallographic and mineral information on elbaite
* Turmalin-Blog Video and photos

श्रेणी:खनिज
नेपाल के विकास क्षेत्र

२० सितम्बर २०१५ को नए संविधान लागू होने से पहले तक नेपाल में पाँच निम्न विकास क्षेत्र थें:

श्रेणी:नेपाल के पूर्व शासन प्रणाली
खरहा

**खरहा**, *लेपस* वंश और शशक प्रजाति के स्तनधारी जीव हैं। खरहों की चार विशेष प्रजातियों को लेपस वंश से बाहर वर्गीकृत किया जाता है। खरहे बहुत तेज दौड़ाक होते हैं, यूरोपीय भूरा खरहा तो 72 किमी/घंटा की रफ्तार से दौड़ सकता है। ये आम तौर पर एकाकी जीव होते हैं या फिर जोड़ों में रहते हैं, पर कुछ प्रजातियाँ झुंडों में भी रहती हैं। बहुत तेज भागते समय या फिर परभक्षियों को चकमा देते समय उत्पन्न होने वाले गुरुत्व बल को इनका शरीर अवशोषित करने में सक्षम होता है। 

आमतौर पर खरहा एक शर्मीला जीव है पर समागम के मौसम में इनका व्यवहार बदल जाता है और यह एक दूसरे के पीछे भागते देखे जा सकते हैं। यह एक दूसरे को ऐसे मारते हैं जैसे मुक्केबाज़ी का अभ्यास कर रहें हों। कुछ समय पहले तक तो यह माना जाता था कि प्रतिद्वंदी नर एक दूसरे को मारते हैं पर अब यह स्पष्ट हो गया है कि संभोग के लिए अनिच्छुक मादा, नर को मारती है। 

## [[खरगोश]] और खरहे में अंतर

## सन्दर्भ

## बाहरी कड़ियाँ
* The Three Hares Project
* BBC Living World section about Hares

श्रेणी:खरगोश
भारतीय भाषायी वर्णमाला क्रम

अधिकतर भारतीय भाषायी लिपियाँ ब्राह्मी लिपि से निकली हैं इसलिये उनका वर्णमाला क्रम समान है। इस लेख में सभी भारतीय भाषाओं का वर्णमाला क्रम दिया जा रहा है। इस सारणी का उपयोग लिपि परिवर्तक, ध्व्नयात्मक टाइपिंग औजार आदि बनाने में किया जा सकता है।

## सन्दर्भ

श्रेणी:भाषा
श्रेणी:इण्डिक कम्प्यूटिंग
बिनेश्वर ब्रह्म

**श्री बिनेश्वर ब्रह्म** (जन्म : १९४६ ; - हत्या : १९ अगस्त २०००) असम के बड़ो साहित्यकार एवं बोडो साहित्य सभा के अध्यक्ष थे। वे तेजस्वी, ओजस्वी वक्ता, देशभक्त और विदेशीश् षड्यंत्रों के खिलाफ निर्भीकता से लोहा लेने वाले व्यक्ति थे। उन्होंने पूर्वांचल में देवनागरी और हिन्दी के उत्थान के लिए काम किया। अनेक वर्षों से बोडो साहित्य सभा ने बोडो भाषा देवनागरी में लिखने का संकल्प किया हुआ था, बोडो पुस्तकें देवनागरी में छपती थीं। यह सब उन ईसाई पृथकतावादियों को सहन नहीं हुआ जो वर्षों से पूर्वांचल की जनजातियों को शेष देश की मुख्यधारा से काटने में जुटे हुए हैं। उन्होंने छल-बल से बोडो भाषा के लिए रोमन लिपि प्रचलित करवाना शुरू किया। जब देशभक्त बड़ो लोगों ने इसका विरोध करना शुरू किया तो परिणाम बिनेश्वर ब्रह्म की हत्या के रूप में सामने आया। देवनागरी का तिलक अपने लहू से करने वाले शहीद बिनेश्वर ब्रह्म इसीलिए "देवनागरी के नवदेवता' कहे गए। 

बिनेश्वर ब्रह्म सन्‌ १९९६ में बोडो साहित्य-सभा के अध्यक्ष बने और १९९९ में वे फिर से अध्यक्ष बनाये गए। असम में बोडो भाषा के लिए लिपि को लेकर कई बार आन्दोलन हुआ और बिनेश्वर ब्रह्म ने रोमन लिपि के स्थान पर देवनागरी लिपि का समर्थन किया और वह स्वीकार कर ली गयी। लेकिन राज्य में चर्च एवं उसके द्वारा समर्थित आतंकवादी गुट "नेशनल डेमोक्रेटिक फ्रंट ऑफ बोडोलैण्ड' (एन.डी.एफ.बी.) के दबाव से बोडो साहित्य सभा में फिर से लिपि का प्रश्न उठाया गया। बिनेश्वर ब्रह्म ने इस बार भी देवनागरी लिपि का समर्थन किया और एन.डी.एफ.बी. की धमकियों की उपेक्षा की। इस बार उन्हें परिणाम भुगतना पड़ा और उनकी हत्या कर दी गयी।

## बाहरी कड़ियाँ
* Of God and Holy Water Rediff - October 25, 2000

श्रेणी:बोडो भाषा
श्रेणी:देवनागरी
इंडियन कॉफी हाउस

300px|right|thumb|तिरुवनन्तपुरम् स्थित एक इंडियन कॉफी हाउस
**इंडियन कॉफी हाउस** भारत में रेस्तारेन्टों की एक शृंखला है। ये श्रमिक सहकारी समितियों द्वारा चलायी जातीं हैं। भारत में लगभग ४०० कॉफी गृह चल रहे हैं। 

## बाहरी कड़ियाँ
* Official website of India Coffee Board Workers’ Co-operative Society, Thrissur
* The Cup that Cheers in The Deccan Herald

श्रेणी:भारत की सहकारी संस्थाएँ
लकड़बग्घा

**लकड़बग्घा** (Hyena) फेलिफोर्मिया मांसाहारी प्राणियों का एक जीववैज्ञानिक कुल है। इस कुल का वैज्ञानिक नाम **हाइनिडाए** (Hyaenidae)  है। इनका प्राकृतिक आवास एशिया और अफ़्रीका के महाद्वीपों पर है। 

## जातियाँ
विश्वभर में लकड़बग्घों की चार ज्ञात जातियाँ अस्तित्व में हैं:
* धारीदार लकड़बग्घा (वंश: हाइयेना) 
* भूरा लकड़बग्घा (वंश: हाइयेना) 
* धब्बेदार लकड़बग्घा (वंश: क्रोकुटा) 
* कीटभक्षी लकड़बग्घा (वंश: प्रोटेलिस) 

## इन्हें भी देखें
* फेलिफोर्मिया
* मांसाहारी गण

## सन्दर्भ

श्रेणी:स्तनधारी
श्रेणी:अफ़्रीका के स्तनधारी
श्रेणी:मुर्दाखोर
*
श्रेणी:एशिया के स्तनधारी
बड़ो साहित्य सभा

**बड़ो साहित्य सभा** ( बर’ थुनलाइ आफाद) बड़ो भाषा एवं साहित्य के प्रचार-प्रसार के लिये गठित एक संगठन है। इसकी स्थापना १६ नवम्बर सन् १९५२ को असम के कोकराझार जिला के बासुगाँव में इसकी स्थापना की गयी थी।

## कार्य
बड़ो साहित्य सभा के लिये सबसे गौरवमयी उपलब्धि यह है कि इसने बड़ो लोगों के लिये प्राथमिक स्तर से लेकर उच्च शिक्षा के स्तर तक की शिक्षा को अपनी मातृभाषा में उपलब्ध कराकर एक असम्भव जैसे कार्य को सम्भव कर दिखाया है। इसने दूसरा बड़ा काम किया है - 'बड़ो-हिन्दी-अंग्रेजी शब्दकोश' का निर्माण। संस्था का अपना भवन बनाना भी बड़ी उपलब्धि है। संस्था का वार्षिक सम्मेलन होता है एवं इसकी पत्रिका निकलती है।

## सभापति
बड़ो साहित्य सभा के सभापति गण के नाम नीचे तालिका में दिये हैम।

## सम्पादक
## सम्पादकसकल
बड़ो साहित्य सभा के सम्पादक गण के नाम निम्नलिखित हैं:

## सन्दर्भ

## इन्हें भी देखें
* असम साहित्य सभा
* बिनेश्वर ब्रह्म

## बाहरी कड़ियाँ
* Official website of Bodoland Territorial Council
* bodoland.org

श्रेणी:बोडो संस्कृति
श्रेणी:बोडो जनजाति
भाषा पुनर्जीवन

किसी व्यक्ति, सांस्कृतिक समूह, सरकार या किसी राजनैतिक समूह आदि द्वारा किसी भाषा के पतन की दिशा को उलटकर उसका प्रचार-प्रसार करने की कोशिश को **भाषा पुनर्जीवन** (Language revitalization, language revival, reversing language shift या revivalistics) कहते हैं। भाषा के पुनर्जीवन के लक्ष्य भिन्न भिन्न हो सकते हैं जो उस भाषा को बोलने वाले समुदाय एवं भाषा की स्थिति पर निर्भर करते हैं। उदाहरण के लिये लुप्त होने के कगार पर स्थित किसी भाषा को पुनर्जीवित करने का लक्ष्य अलग होगा और किसी विकसित किन्तु धीरे-धीरे पतनशील किसी भाषा को पुनर्जीवित करने के लक्ष्य अलग-अलग होने स्वाभाविक हैं।

हिब्रू सहित कई अन्य भाषाओं को पुनर्जीवित करने का उदाहरण आधुनिक विश्व के सामने है।

## इन्हें भी देखें
*पुनरुज्जीवित भाषाओं की सूची
* गिलाड ज़ुकरमैन 

## बाहरी कड़ियाँ
* Onkwehonwe.com Endangered Language ChatBots, develops and hosts endangered language bots that send translations to any communication device including computers, phones, mobile devices, talking toys, and more.
* Schola, Latin Language revival network
* Hans Rausing Endangered Languages Project
* Cajun Ethnicity and the Intergenerational Transmission of Louisiana French
* Society to Advance Indigenous Vernaculars of the United States

## सन्दर्भ

श्रेणी:भाषा पुनर्जीवन
श्रेणी:भाषाई अधिकार
सीमा सड़क संगठन

**सीमा सड़क संगठन (बीआरओ)** भारत में एक सड़क निर्माण कार्यकारी बल है जो भारत के सीमावर्ती क्षेत्रों में प्रतिकूल परिस्थितियों का सामना करते हुए सड़क मार्गों एवं पुलों का निर्माण कार्य तथा व्यवस्थापन का कार्य करता है। पहले बीआरओ शिपिंग एवं भूतल परिवहन मंत्रालय के अधीन था। इस संगठन में काम करने वाले रक्षा कर्मियों के कारण भी मंत्रालयों में हमेशा भ्रम की स्थिति बनी रहती थी क्योंकि भूतल परिवहन मंत्रालय के सड़क कार्यों के लिए आवंटित धन की कमान उच्च रैंकिंग प्राप्त सेना के अधिकारियों द्वारा दी जाती थी। इसमें 19 राज्यों और तीन केंद्र शासित प्रदेशों (अंडमान और निकोबार द्वीप समूह सहित) और पड़ोसी देशों जैसे अफगानिस्तान, भूटान, म्यांमार, ताजिकिस्तान और श्रीलंका में बुनियादी ढांचे का संचालन शामिल है। 2015 तक, बीआरओ ने 50,000 किलोमीटर (31,000 मील) सड़कों, 450 से अधिक स्थायी पुलों की कुल लंबाई 44,000 मीटर (27 मील) से अधिक और रणनीतिक स्थानों में 19 हवाई क्षेत्रों का निर्माण किया था। बीआरओ को इस बुनियादी ढांचे को बनाए रखने का भी काम सौंपा गया है जिसमें बर्फ हटाने जैसे संचालन शामिल हैं। 

सीमा सड़क इंजीनियरिंग सेवा (बीआरईएस) के अधिकारी और जनरल रिजर्व इंजीनियर फोर्स (जीआरईएफ) के कर्मी बीआरओ के मूल कैडर के रूप में सही नहीं हैं। एक बेकार सेना अधिकारी जो रक्षा कर्तव्यों के लिए अनुपयुक्त थे, उन्हें बीआरओ/जीआरईएफ व्यक्तिगत (नागरिक) को नियंत्रित करने की अनुमति दी गई थी। उदाहरण के लिए जनरल एम एस गोसाईं जो लेफ्टिनेंट जनरल के पद से सेवानिवृत्त हुए थे लेकिन कभी सेना के लिए काम नहीं किया गया था। वह अपने कैप्टन रैंक से लेफ्टिनेंट जनरल रैंक की अवधि तक BRO/GREF में थे। यह अतिरिक्त रेजिमेंटल रोजगार (प्रतिनियुक्ति पर) पर भारतीय सेना के कोर ऑफ इंजीनियर्स से निकाले गए अधिकारियों और सैनिकों द्वारा भी कार्यरत है। भारतीय सेना के पायनियर कोर बीआरओ टास्क फोर्स से जुड़े हुए हैं। बीआरओ को सशस्त्र बलों के युद्ध के आदेश में भी शामिल किया गया है, जो किसी भी समय उनका समर्थन सुनिश्चित करता है। संगठन का आदर्श वाक्य है श्रमेण सर्वम साध्यम (कड़ी मेहनत से सब कुछ प्राप्त किया जा सकता है)। 

बीआरओ नई भारत-चीन सीमा सड़कों (आईसीबीआर) के महत्वपूर्ण उन्नयन और निर्माण में महत्वपूर्ण भूमिका निभाता है। आईसीबीआर के संबंध में वैशाली एस हिवासे चीन के साथ सीमा पर बीआरओ सड़क परियोजनाओं के लिए पहली महिला अधिकारी हैं। बीआरओ ने नवंबर 2021 में उमलिंग ला में "उच्चतम ऊंचाई वाली सड़क" के लिए गिनीज वर्ल्ड रिकॉर्ड बनाया।

बीआरओ भारत के सीमावर्ती क्षेत्रों और मित्र पड़ोसी देशों में सड़क नेटवर्क का विकास और रखरखाव करता है। यह संगठन भारतीय सशस्त्र बलों के साथ सीमावर्ती इलाकों में कंधे से कंधा मिलाकर कार्यों को निष्पादित करता है। इस संगठन की स्थापना दिनांक 07 मई 1960 को तत्कालीन प्रधानमंत्री जवाहरलाल नेहरू द्वारा की गई थी। सीमा सड़क संगठन का मुख्यालय नई दिल्ली व वर्तमान महानिदेशक लेफ्टिंनेंट जनरल राजीव चौधरी है।  

## संदर्भ
श्रेणी:भारतीय सेना
श्रेणी:परिवहन
७ जिप

**७ जिप** एक मुफ्त तथा मुक्त स्रोत जिप सॉफ्टवेयर है। यह कई कम्प्रैशन फॉर्मेट के साथ कार्य करता है जिनमें बहुप्रचलित जिप, रार आदि फॉर्मेट शामिल हैं। इसके अतिरिक्त इसका एक अपना फॉर्मेट .7z है। यह सम्पीड़ित (कम्प्रैस) की गई फाइलों की सैल्फ ऍग्जीक्यूटेबल फाइल भी बना सकता है।

यह वर्तमान में प्रचलित सभी कम्प्रैशन यूटिलिटियों में सर्वाधिक यूनिकोड मित्र है तथा हिन्दी नाम तथा सामग्री वाली फाइलों के साथ पूर्ण रूप से सही प्रकार से कार्य करता है।

## बाहरी कड़ियाँ
* 
* डाउनलोड

श्रेणी:मुफ्त सॉफ्टवेयर
श्रेणी:मुक्त स्रोत सॉफ्टवेयर
टीमव्यूअर

**टीमव्यूअर** विभिन्न कम्प्यूटरों के बीच रिमोट कण्ट्रोल, डैस्कटॉप शेयरिंग तथा फाइल ट्राँसफर हेतु एक कम्प्यूटर सॉफ्टवेयर पैकेज है। यह सॉफ्टवेयर माइक्रोसॉफ्ट विण्डोज़, मॅक ओऍस ऍक्स, लिनक्स, आइओऍस, तथा ऍण्ड्रॉइड के साथ कार्य करता है। किसी मशीन जिसमें टीमव्यूअर चल रहा हो, को एक वेब ब्राउजर के द्वारा भी नियन्त्रित किया जा सकता है। यद्यपि ऍप्लिकेशन का मुख्य कार्य कम्प्यूटरों का रिमोट कण्ट्रोल है, सहभागिता तथा प्रेजैंटेशन सुविधायें भी शामिल की गयी हैं।

टीमव्यूर जीऍमबीऍच सन २००५ में Uhingen, जर्मनी में स्थापित किया गया था।

## उपयोग
* इण्टरनेट पर दो पीसी को आपस में जोड़ कर एक से दूसरे को नियन्त्रित करने हेतु।
* दो पीसी के मध्य फाइल ट्राँसफर हेतु।
* दो या अधिक पीसी का वर्चुअल प्राइवेट नेटवर्क बनाने हेतु।
* दूरस्थ रहकर किसी मित्र को इण्टरनेट से कम्प्यूटर सम्बंधी कोई कार्य सिखाने हेतु।
* दूरस्थ रहकर किसी मित्र के पीसी की कोई समस्या दूर करने हेतु।

## कनैक्शन स्थापित करना
टीमव्यूअर को एक इंस्टालेशन प्रक्रिया के द्वारा स्थापित किया जा सकता है, यद्यपि 'क्विक सपोर्ट' संस्करण बिना इंस्टालेशन के भी चलाया जा सकता है। दूसरे कम्प्यूटर से जुड़ने हेतु, टीमव्यूअर दोनों मशीनों पर चालू होना चाहिये: यह किसी प्रयोक्ता द्वारा बिना ऍडमिनिस्ट्रेटर असैस के चलता (परन्तु इंस्टाल नहीं) हो सकता है। जब किसी कम्प्यूटर पर टीमव्यूअर स्टार्ट किया जाय तो यह एक पार्टनर आइडी तथा पासवर्ड उत्पन्न करता है (प्रयोक्ता द्वारा निर्धारित पासवर्ड हेतु भी समर्थन है)। एक लोकल क्लाइंट से रिमोट होस्ट मशीन से कनैक्शन स्थापित करने हेतु लोकल ऑपरेटर को रिमोट कम्प्यूटर से संवाद करना चाहिये, आइडी तथा पासवर्ड हेतु अनुरोध किया जाना चाहिये फिर इन दोनों को लोकल टीमव्यूअर में डाला जाना चाहिये।.

## सुरक्षा
टीमव्यूअर RSA प्राइवेट/पब्लिक की ऍक्सचेंज तथा AES (२५६-बिट) सैशन ऍन्कोडिंग का प्रयोग करता है। परन्तु चूँकि यह सुरक्षा उपाय के तौर पर केवल यूजरनेम/पासवर्ड का प्रयोग करता है इसलिये यह फिशिंग का शिकार हो सकता है।

## इन्हें भी देखें
* रिमोट डैस्कटॉप सॉफ्टवेयर
* रिमोट डैस्कटॉप सॉफ्टवेयरों की तुलना
* रिमोट डैस्कटॉप प्रोटोकॉल (RDP)
* टर्मिनल सेवायें
* वर्चुअल नेटवर्क कम्प्यूटिंग (VNC)

## सन्दर्भ

## बाहरी कड़ियाँ
* 
* डाउनलोड

श्रेणी:नेटवर्क-सम्बंधी सॉफ्टवेयर
श्रेणी:रिमोट डैस्कटॉप
श्रेणी:वर्चुअल नेटवर्क कम्प्यूटिंग
श्रेणी:पोर्टेबल सॉफ्टवेयर
श्रेणी:अंतरजाल
रानी, राजस्थान

**रानी** (Rani) भारत के राजस्थान राज्य के पाली ज़िले में स्थित एक नगर है। यह सुकड़ी नदी के किनारे बसा हुआ है, जो लूणी नदी की एक उपनदी है।

ऐतिहासिक पृष्ठभूमि

रानीखुर्द - विक्रम संवत 1624 (24फरवरी 1568ईस्वी) को  चितौड़ के तीसरे साके में वीरशिरोमणि कान सिंह जी वैरावत राठौड़ वीीरगति को प्राप्त हुए थे/ मेवाड महाराणा उदय सिंह   जी ने वीरशिरोमणि कान सिंह जी वैरावत राठौड़ के पुत्र पृथ्वी राज सिंह जी वैरावत राठौड़ को रानीखुर्द (गोडवाडक्षेत्र) जागीरी प्रदान की थी / ठाकुर पृथ्वीराज सिंहजी वैरावत राठौड़ ने रानीखुर्द की पहाड़ी पर चामुंडा माता जी की मुर्ति स्थापित कर ओरणभुमि सुरक्षित रखी थी/

## रेलवे स्टेशन
रानी रेलवे स्टेशन भी है जो अजमेर रेल मंडल का प्रमुख स्टेशन है, वर्तमान में रानी रेलवे स्टेशन को नया भवन मिला है। रानी रेलवे स्टेशन पर करीब 80 से अधिक गांवों के यात्री आते हैं।

## प्रशासन
वर्तमान में यहां नगरपालिका रानीखुर्द अध्यक्ष भरत राठौड़ है,  रानीखुर्द कस्बा मारवाड़ जंक्शन विधानसभा क्षेत्र के अन्तर्गत आता है। सरकार के आदेशों के अनुसार रानी का उपखण्ड घोषित कर दिया गया हैं। रानी पंचायत समिति क्षेत्र में कुल 29 ग्राम पंचायतें हैं।

## इन्हें भी देखें
* सुकड़ी नदी
* पाली ज़िला

## सन्दर्भ

श्रेणी:राजस्थान के शहर
श्रेणी:पाली ज़िला
श्रेणी:पाली ज़िले के नगर
जैतारण

**जैतारण** (Jaitaran) भारत के राजस्थान राज्य के ब्यावर ज़िले में स्थित एक नगर है। यह जोधपुर की बिलाड़ा तहसील के नजदीक है। जैतारण तहसील में गरनिया, राणीवाल, पृथ्वीपुरा,बेड़ कलां गांव आते हैं।

## विवरण
जैतारण राजस्थान के मानचित्र के मध्य में लगभग 70 डिग्री पूर्वी देशांतर और 26 पॉइंट 7 डिग्री उत्तरी अक्षांश रेखा पर जिला मुख्यालय पाली से 110 किलोमीटर सूर्य नगरी जोधपुर से 105 किलोमीटर पृथ्वीराज चौहान की राजधानी अजमेर शहर से 110 किलोमीटर एवं मीरा नगरी मेड़ता से 55 किलोमीटर की दूरी पर है इस नगर के पूर्व दिशा में गांव निमाज, पश्चिम दिशा में गांव गरनिया 9-9 किलोमीटर पर, उत्तर दिशा में गांव बलूंदा 12 किलोमीटर पर एवं दक्षिण दिशा में गांव आगेवा 6 किलोमीटर पर स्थित है।
जैतारण शहर राजसमंद संसदीय क्षेत्र एवं 116-  जैतारण विधानसभा क्षेत्र के अंतर्गत आता है। यहां की मक्खनियाँ लस्सी एवं मिर्चीबड़ा प्रसिद्ध है।

## इन्हें भी देखें
* पाली ज़िला

## सन्दर्भ

श्रेणी:राजस्थान के शहर
श्रेणी:पाली ज़िला
श्रेणी:पाली ज़िले के नगर
पुर्वांचल विकास क्षेत्र

200px|thumb| पूर्वांचल
**पूर्वांचल विकास क्षेत्र** नेपाल का एक प्रान्त है जो नेपाल के पाँच विकास क्षेत्रों में से एक विकास क्षेत्र है। यह नेपाल के सबसे पूर्वी भाग है। इस के पूर्व में भारत का सिक्किम तथा पश्चिम बंगाल का दार्जिलिंग तथा पश्चिम में नेपाल का मध्यमांचल विकास क्षेत्र तथा उत्तर में चीन का तिब्बत तथा दक्षिण में भारत का बिहार स्थित है। पूर्वांचल का मुख्यालय धनकुटा में स्थित है। पूर्वांचल में ३ अंचल तथा १६ जिलें हैं।

श्रेणी:नेपाल के पूर्व शासन प्रणाली
घुटना

**घुटना** या **जानु** टांग और जंघा को जोड़ने वाले दो सन्धियों से मिलकर बना होता है। एक संधि ऊर्वस्थि और अन्तर्जंघिका के बीच होता है, जबकि दूसरा ऊर्वस्थि और जानुकूप के बीच। यह मानव शरीर की सबसे बड़ी सन्धि होती है और यह बहुत ही जटिल होता है। घुटना एक संशोधित हिंज सन्धि है, जो लचीलेपन और विस्तार के साथ-साथ मामूली आन्तरिक और बाहरी घूर्णन की अनुमति देता है। घुटना चोट लगने और अस्थिसंध्यार्ति के विकास के लिए दुर्बल है।

## बाहरी कड़ियाँ

श्रेणी:मानव शारीरिकी
झींगुर

300px|right|thumb|झींगुर की एक जाति
**झींगुर** (cricket) एक कीट है। यह रात में **झीं** की आवाज निकालने के लिये जाना जाता है। जब नर झींगुर अपने परों को आपस में तेज़ी से रगड़ते हैं,तो 'झीं' की तेज आवाज निकलती है जिससे मादा झींगुर आकर्षित होती हैं। झिंगुर के पास पंख होते हुए भी वह उड़ नहीं सकता केवल कुछ दूरी तक कूद सकता है। झिंगुर आर्थोपोडा संघ में आता है इसे सोशल इंसेक्ट नहीं कहा जाता है।

## बाहरी कड़ियाँ
* 

श्रेणी:कीट
गोलीय प्रसंवादी

**गोलीय प्रसंवादी** (Spherical Harmomics) एक विशेष प्रकार के फलन होते हैं, जिनका प्रयोग गुरुत्वाकर्षण सिद्धांत, विद्युत्‌ सिद्धांत और गणितीय भौतिकी की अन्य शाखाओं में होता है।

## बाहरी कड़ियाँ
* Interactive calculator of spherical harmonics on Tal Carmon's Research Homepage
* Spherical harmonics applied to Acoustic Field analysis on Trinnov Audio's research page
* Spherical Harmonics by Stephen Wolfram and Nodal Domains of Spherical Harmonics by Michael Trott, the Wolfram Demonstrations Project
* An accessible introduction to spherical harmonics (by J. B. Calvert)
* :Citizendium:Spherical harmonics
* OpenGL Spherical harmonics demo
* Allen McNamara's spherical harmonics animations
* Thorsten Becker's spherical harmonics animations

### Software
* Spherical harmonics generator in OpenGL
* SHTOOLS: Fortran 95 software archive
* HEALPIX: Fortran 90 and C++ software archive
* SpherePack: Fortran 77 software archive
* SpharmonicKit: C software archive
* Frederik J Simons: Matlab software archive
* NFFT: C subroutine library (fast spherical Fourier transform for arbitrary nodes)
* Shansyn: spherical harmonics package for GMT/netcdf grd files
* SHAPE: Spherical HArmonic Parameterization Explorer

श्रेणी:हार्मोनिक विश्लेषण
श्रेणी:गणित
अर्जुन मुंडा

**अर्जुन मुंडा** झारखंड प्रान्त के मुख्यमंत्री रह चुके हैं। महज 35 वर्ष की आयु में मुख्यमंत्री का पद संभालने वाले अर्जुन मुंडा के नाम देश में सबसे कम उम्र में मुख्यमंत्री बनने का रिकॉर्ड है।

स्वर्गीय गणेश मुंडा के पुत्र 5 जून 1968 को घोड़ाबाँधा जमशेदपुर में जन्में श्री मुंडा फरवरी 2005 में झारखंड में दूसरी बार मुख्यमंत्री निर्वाचित हुए। मध्य वर्गीय परिवार से आनेवाले श्री मुंडा बिहार औऱ झारखंड विधानसभा में खरसाँवा का प्रतिनिधित्व करते हैं। उनका राजनीतिक जीवन 1980 से शुरू हुआ।.उस वक्त अलग झारखंड आंदोलन का दौर था। अर्जुन मुंडा ने राजनीतिक पारी की शुरुआत झारखंड मुक्ति मोर्चा से की। .आंदोलन में सक्रिय रहते हुए अर्जुन मुंडा ने जनजातीय समुदायों और समाज के पिछड़े तबकों के उत्थान की कोशिश की। 1995 में वे झारखंड मुक्ति मोर्चा के उम्मीदवार के रूप में खरसावां विधानसभा निर्वाचन क्षेत्र से चुनकर बिहार विधानसभा पहुँचे। बतौर भारतीय जनता पार्टी प्रत्याशी 2000 और 2005 के चुनावों में भी उन्होंने खरसावां से जीत हासिल की। वर्ष 2000 में अलग झारखंड राज्य का गठन होने के बाद अर्जुन मुंडा बाबूलाल मरांडी के कैबिनेट में समाज कल्याण मंत्री बनाये गये। वर्ष 2003 में विरोध के कारण बाबूलाल मरांडी को मुख्यमंत्री के पद से हटना पड़ा. यहीं वक्त था कि एक मजबूत नेता के रूप में पहचान बना चुके अर्जुन मुंडा पर भारतीय जनता पार्टी आलाकमान की नज़र गई। 18 मार्च 2003 को अर्जुन मुंडा झारखंड के दूसरे मुख्यमंत्री चुने गये। उसके बाद 12 मार्च 2005 को दुबारा उन्होंने मुख्यमंत्री पद की शपथ ली। लेकिन निर्दलीयों से समर्थन नहीं जुटा पाने के कारण उन्हें 14 मार्च 2006 को त्यागपत्र देना पड़ा. इसके बाद मुंडा झारखंड विधानसभा में नेता प्रतिपक्ष रहे। . वर्ष 2009 के लोकसभा चुनाव में भारतीय जनता पार्टी ने उन्हें जमशेदपुर लोकसभा क्षेत्र से उम्मीदवार बनाया। पार्टी के भरोसे पर अर्जुन मुंडा खरा उतरे..उन्होंने लगभग दो लाख के मतों के अन्तर से जीत हासिल की। वे भारतीय जनता पार्टी के दमदार औऱ भरोसेमन्द नेताओं में से एक हैं।.उनकी खूबियों को देखते हुए पार्टी ने उन्हें राष्ट्रीय महासचिव की जिम्मेदारी दी है। 11 सितम्बर 2010 को वे तीसरी बार झारखंड के मुख्यमंत्री बने। अर्जुंन मुंडा ने झारखंड के मुख्यमंत्री के रूप में तीन बार कार्य किया है। वे वर्तमान में झारखंड के जमशेदपुर लोकसभा क्षेत्र के सांसद हैं।अर्जुन मुंडा को कई पुरस्कारों से सम्मानित किया गया है। उन्हें 2005 में भारत सरकार द्वारा पद्मश्री से सम्मानित किया गया था।

## सन्दर्भ

श्रेणी:दलित
श्रेणी:जमशेदपुर
श्रेणी:झारखंड
श्रेणी:1968 में जन्मे लोग
श्रेणी:जीवित लोग
श्रेणी:भारतीय जनता पार्टी के मुख्यमंत्री
श्रेणी:मोदी मंत्रिमंडल
श्रेणी:जमशेदपुर के लोग
श्रेणी:आदिवासी लोग
जैवएथेनॉल

300px|right|thumb|ब्राजील का एक एथेनॉल संयंत्र
ईंधन के रूप प्रयुक्त एथनॉल भी रासायनिक रूप से एथिल अल्कोहल ही है जो सामान्य तौर के अल्कोहलिक पेयों में पाया जाता है। जैवएथेनॉल, जैविक चीजों से प्राप्त किया जाता है, जैसे गन्ने के रस से। एथेनॉल को पेट्रोल के साथ मिलाकर मोटर वाहनों के ईंधन के रूप में प्रयोग में लाया जाता है। प्राय: ५% से लेकर ८५% तक एथेनॉल मिश्रित किया जाता है।

## बाहरी कड़ियाँ
* गन्ने के रस से सीधे बनेगी एथनॉल, सरकार ने दिया आदेश (जुलाई, २०१८)
* एथनॉल मिश्रण कार्यक्रम : पेट्रोल में १० प्रतिशत एथनॉल मिलाना होगा अनिवार्य 
*एथनॉल से चलने वाली देश की पहली बाइक लॉन्च (जुलाई २०१९)
*एथेनॉल मिश्रित पेट्रोल का आधार बन सकता है बांस, होगा बड़ा फायदा

* Towards Sustainable Production and Use of Resources: Assessing Biofuels, United Nations Environment Programme, October 2009
* Ethanol blended petrol usage in Brazil
* contentMDK:21501336~pagePK:64167689~piPK:64167673~theSitePK:2795143,00.html World Bank, Biofuels: The Promise and the Risks. World Development Report 2008: Agriculture for Development
* 
* Ethanol Better Than Gasoline, If Done Right
* Ethanol India- Ethanol Conferences Biofuels India : useful information and resources for Fuel Ethanol project in india. Ethanol plant manufacturers,Ethanol machinery suppliers..etc Ethanol(Buy & Sell) demand and supply.Fuel ethanol plants India

श्रेणी:जैव ईंधन
श्रेणी:द्रव ईंधन
कैप्रिनाए

**कैप्रिनाए** (Caprinae) स्तनधारी रोमंथक कुल बोविडी (Bovidae) का एक उपकुल है। यह मध्यम आकार के प्राणी होते हैं। इस उपकुल के पशुओं को काप्रिड या बकरी-चिकारा कहा जाता है। घरेलू भेड़ (*Ovis aries*) और घरेलू बकरी (*Capra hircus*) इसी समूह का भाग हैं।

## इन्हें भी देखें
* बोविडी
* रोमंथक

## सन्दर्भ

श्रेणी:कैप्रिड
श्रेणी:स्तनधारी उपकुल
कामाक्षी

**कामाक्षी** देवी माता पार्वती का ही अंश कही जाती है। कांची की कामाक्षी, मदुरै की मिनाक्षी, वाराणसी की विशालाक्षी और शिवालिक पर्वत की शताक्षी देवियाँ प्रसिद्ध है ।

## इन्हें भी देखें
* कामाख्या

श्रेणी:हिन्दू धर्म
चामुंडा

**चामुंडा** माता अदिशक्ती पार्वती का ही एक रूप है। माता का नाम चामुण्ड़ा पडने के पीछे एक कथा प्रचलित है। दुर्गा सप्तशती में माता के नाम की उत्पत्ति कथा वर्णित है। 

हजारों वर्ष पूर्व ""दुर्गासप्तशती" नामक देवी महात्म्य के अनुसार धरती पर शुम्भ और निशुम्भ नामक दो दानवों का राज था। उनके द्वारा धरती व स्वर्ग पर काफी अत्याचार किया गया। जिसके फलस्वरूप देवताओं व मनुष्यो ने हिमालय में जाकर देवी भगवती की आराधना की।  लेकिन स्तुति में किसी भी देवी का नाम नही लिया।  इसके पश्चात शंकर जी की पत्नी मां पार्वती वहां मान सरोवर  पर स्नान करने आई।  उन्होंने देवताओ से पूछा कि किसकी आराधना कर रहे हो ? तब देवता तो मौन  हो गए । पार्वती मां ने तब अपने शरीर में से एक कुमारी कन्या को प्रकट किया शुंभ निशुंभ को मारने के लिए । 

पार्वती जी के शरीर से प्रगट होने के कारण इस देवी का एक नाम कोशिकी भी पड़ गया।  कोशिकी को शुम्भ और निशुम्भ के दूतो ने देख लिया और उन दोनो से कहा महाराज आप तीनों लोको के राजा है। आपके यहां पर सभी अमूल्य रत्‍न सुशोभित है। इन्द्र का ऐरावत हाथी भी आप ही के पास है। इस कारण आपके पास ऐसी दिव्य और आकर्षक नारी भी होनी चाहिए जो कि तीनों लोकों में सर्वसुन्दर है। यह वचन सुन कर शुम्भ और निशुम्भ ने अपना एक दूत देवी कोशिकी के पास भेजा और उस दूत से कहा कि तुम उस सुन्दरी से जाकर कहना कि शुम्भ और निशुम्भ तीनो लोकों के राजा है और वो दोनो तुम्हें अपनी रानी बनाना चाहते हैं। यह सुन दूत माता कोशिकी के पास गया और दोनो दैत्यो द्वारा कहे गये वचन माता को सुना दिये। माता ने कहा मैं मानती हूं कि शुम्भ और निशुम्भ दोनों ही महान बलशली है। परन्तु मैं एक प्रण ले चूंकि हूं कि जो व्यक्ति मुझे युद्ध में हरा देगा मैं उसी से विवाह करूंगी। 

यह सारी बाते दूत ने शुम्भ और निशुम्भ को बताई। तो वह दोनो कोशिकी के वचन सुन कर उस पर क्रोधित हो गये और कहा उस नारी का यह दूस्‍साहस कि वह हमें युद्ध के लिए ललकारे। तभी उन्होंने चण्ड और मुण्ड नामक दो असुरो को भेजा और कहा कि उसके केश पकड़कर हमारे पास ले आओ। चण्ड और मुण्ड देवी कोशिकी के पास गये और उसे अपने साथ चलने के लिए कहा। देवी के मना करने पर उन्होंने देवी पर प्रहार किया। तब देवी कौशिकी ने अपने आज्ञाचक्र भृकुटि  (ललाट) से  अपना एक ओर स्वरूप  काली रूप धारण कर लिया और असुरों का उद्धार करके चण्ड ओर मुण्ड को अपने निजधाम पहुंचा दिया। उन दोनो असुरो को मारने के कारण माता का नाम चामुण्डा पड गया।
200px|कोई_नहीं
आध्यात्म में चण्ड प्रवर्त्ति ओर मुण्ड निवर्ती का नाम है और माँ भगवती प्रवर्त्ति ओर निवर्ती दोनो से जीव छुड़ाती है और मोक्ष कर देती है। इसलिये जगदम्बा का नाम चामुंडा पड़ा ।

## सन्दर्भ

श्रेणी:हिन्दू देवता
श्रेणी:हिन्दू देवियाँ
श्रेणी:हिन्दू धर्म
छिन्नमस्ता

**छिन्नमस्ता** या 'छिन्नमस्तिका' या 'प्रचण्ड चण्डिका' दस महाविद्यायों में से एक हैं। छिन्नमस्ता देवी के हाथ में अपना ही कटा हुआ सिर है तथा दूसरे हाथ में खड्क है।

मान्यता है कि **छिन्नमस्ता** महाविद्या सकल चिंताओं का अंत करती है और मन में चिन्तित हर कामना को पूरा करती हैं। इसलिए उन्हें चिंतपुरणी भी कहा जाता है। चिंतपुरणी मंदिर हिमाचल प्रदेश मे है देवी छिन्नमस्ता का एक प्रसिद्ध मंदिर रजरप्पा मे है सहारनपुर की शिवालिक पहाडियों के मध्य प्राचीन शाकम्भरी देवी शक्तिपीठ मे भी छिन्नमस्ता देवी का एक भव्य मंदिर है।

## परिचय
आद्या शक्ति अपने स्वरूप का वर्णन करते हुए कहती हैं कि मैं छिन्न शीश अवश्य हूं लेकिन अन्न के आगमन के रूप सिर के सन्धान (सिर के लगे रहने) से यज्ञ के रूप में प्रतिष्ठित हूं। जब सिर संधान रूप अन्न का आगमन बंद हो जाएगा तब उस समय मैं छिन्नमस्ता ही रह जाती हूं। इस महाविद्या का संबंध महाप्रलय से है। महाप्रलय का ज्ञान कराने वाली यह महाविद्या भगवती पार्वती का ही रौद्र रूप है। सुप्रसिद्ध पौराणिक हयग्रीवोपाख्यान का (जिसमें गणपति वाहन मूषक की कृपा से धनुष प्रत्यंचा भंग हो जाने के कारण सोते हुए विष्णु के सिर के कट जाने का निरूपण है) इसी छिन्नमस्ता से संबद्ध है।

शिव शक्ति के विपरीत रति आलिंगन पर आप स्थित हैं। आप एक हाथ में खड्ग और दूसरे हाथ में मस्तक धारण किए हुए हैं। अपने कटे हुए स्कन्ध से रक्त की जो धाराएं निकलती हैं, उनमें से एक को स्वयं पीती हैं और अन्य दो धाराओं से अपनी जया  और विजया नाम की दो सहेलियों की भूख को तृप्त कर रही हैं। इडा, पिंगला और सुषुम्ना इन तीन नाडियों का संधान कर योग मार्ग में सिद्धि को प्रशस्त करती हैं। विद्यात्रयी में यह दूसरी विद्या गिनी जाती हैं।

देवी के गले में हड्डियों की माला तथा कन्धे पर यज्ञोपवीत है। इसलिए शांत भाव से इनकी उपासना करने पर यह अपने शांत स्वरूप को प्रकट करती हैं। उग्र रूप में उपासना करने पर यह उग्र रूप में दर्शन देती हैं जिससे साधक के उच्चाटन होने का भय रहता है। दिशाएं ही इनके वस्त्र हैं। इनकी नाभि में योनि चक्र है। छिन्नमस्ता की साधना दीपावली से शुरू करनी चाहिए। इस मंत्र के चार लाख जप करने पर देवी सिद्ध होकर कृपा करती हैं। जप का दशांश हवन, हवन का दशांश तर्पण, तर्पण का दशांश मार्जन और मार्जन का दशांश ब्राह्मण और कन्या भोजन करना चाहिए। 

श्रेणी:महाविद्या
दनु (हिन्दू देवी)

**दनु** पौराणिक कथाओं में प्रजापति दक्ष की कन्या मानी गयी हैं, जिनका विवाह महर्षि कश्यप से हुआ। इनसे ही समस्त दानव वंश की उत्पत्ति भी हुई मानी जाती है।

श्रेणी:पौराणिक कथाएँ
श्रेणी:पौराणिक पात्र
श्रेणी:हिन्दू देवियाँ
दिक्पाल

**दिक्पाल** देवता हैं जो हिन्दू धर्म, जैन धर्म और वज्रयान बौद्ध धर्म-विशेषकर कालचक्र के अनुसार अन्त

रिक्ष की विशिष्ट दिशाओं पर शासन करते हैं। अष्ट देवों के समूह के रूप में, उन्हें **अष्ट-दिक्पाल** कहा जाता है। उन्हें प्रायः दश दिशाओं के रूप में दो अतिरिक्त दिशाओं, ऊर्ध्व और अधः, हेतु दो अतिरिक्त देवताओं के साथ संवर्धित किया जाता है, जब उन्हें **दश-दिकपाल** के रूप में जाना जाता है। हिन्दू मन्दिरों की दीवारों और छतों पर उनकी छवियों का प्रतिनिधित्व करना पारम्परिक है। उन्हें अक्सर जैन मन्दिरों में भी चित्रित किया जाता है, अतिरिक्त इसके कि नाग अधः में विष्णु का स्थान लेते हैं। प्राचीन जावा और बाली हिन्दू धर्म **नव-दिक्पाल** को मान्यता देते हैं, जिसमें केन्द्र में एक अतिरिक्त के साथ अष्ट दिशाएँ शामिल हैं।
## दश-दिक्पाल

इन सभी दिक्पालों हेतु हिन्दू उत्सवों में पूजन, हवन और यज्ञ में की जाती है।
## इन्हें भी देखें
* लोकपाल
* दिग्गज

श्रेणी:हिन्दू धर्म
ईशान

**ईशान** एक हिन्दू देवता और पूर्वोत्तर दिशा का दिक्पाल है। उन्हें अक्सर शिव के रूपों में से एक माना जाता है,   और उन्हें अक्सर एकादश रुद्र में भी गिना जाता है।  वह हिन्दू धर्म,    बौद्ध धर्म  और जैन धर्म में पूज्य हैं।  ईशान में भी भैरव के समान गुण हैं और इसलिए वह अष्टभैरव का भाग है।
## सन्दर्भ
दिति

**दिति** कश्यप की दूसरी पत्नी, दक्ष प्रजापति और वीरणी की कन्या तथा दैत्यों की माता थी। अदिति के पुत्र इंद्र के नेतृत्व में देवताओं ने दैत्यों का संहार किया। दिति ने इंद्र का नाश करनेवाले पुत्र की याचना की। पर इंद्र ने चालाकी से इस बालक को गर्भ में ही उनचास टुकड़ों में काट डाला। ये ही टुकड़े 'मरुत' नाम से विख्यात हुए। दिति के गर्भ से ही प्रसिद्ध दैत्य उत्पन्न हुए जिनके नाम इस प्रकार हैं -:       

* वज्रंगासुर 
* अरुणासुर 
* हयग्रीवासुर 
* हिरण्यकशिपु 
* हिरण्याक्ष 
* होलिका 
* रक्तबीज 
* धूम्रलोचन 
* दंभासुर
* मूर 

## कथा

दिति कश्यप की पत्नी थी। सन्ध्या समय जब कश्यप यज्ञ में खीर की आहुतियां दे रहे थे, दिति सदा कामासक्त रहति थी। कश्यप के बहुत समझाने पर भी कि यह 'भूत भ्रमण काल है', दिति समागम का आग्रह करती रही। कश्यप ने पत्नी की बात मान ली। मुनि ने कहा कि असमय में संभोग करने के कारण उसके पुत्र दैत्य होंगे तथा भगवान के हाथों मारे जायेंगे। चार पौत्रों में से एक भगवान का प्रसिद्ध भगवद्भक्त होगा। दिति को आशंका थी कि उसके पुत्र देवताओं के कष्ट का कारण बनेंगे, अत: उसने सौ वर्ष तक अपने शिशुओं का उदर में ही रखा। तदनंतर सब दिशाओं में अंधकार फैल गया, अत: देवताओं ने ब्रह्मा से जाकर प्रार्थना की कि उसका निराकरण करें। ब्रह्मा ने कहा कि पूर्वकाल में सनकादि मुनियों को बैकुंठ धाम में छ: सीढ़ियों के ऊपर जाने से विष्णु के पार्षदों ने अज्ञानतावश रोक दिया था। सनकादि आयु में, संसार में सबसे बड़े होने पर भी पांच ही वर्ष के दिखलायी पड़ते थे। वे लोग विष्णु के दर्शनाभिलाषी थे। उन्होंने कृद्ध होकर उन दोनों को पार्षद का पद छोड़कर पापमय योनि में जन्म लेने को कहा था। वे जय-विजय नामक पार्षद व बैकुंठ से पतित होकर दिति के गर्भ में बड़े हो रहे हैं। तदनंतर सृष्टि में भयानक उत्पात के उपरांत दिति के गर्भ से हिरण्यकशिपु तथा हिरण्याक्ष का जन्म हुआ। जन्म लेते ही दोनों पर्वत के समान दृढ़ तथा विशाल हो गये। और दिति के स्तन से रूधिर प्रवाहित होने लगा था।

अपने पुत्रों की हत्या से दु:खी दिति मरीचि के पुत्र कश्यप के पास गयी और कहा कि अदिति के पुत्रों ने उसके पुत्रों को मार डाला है। वह अपने पति से ऐसे गर्भ की इच्छुक है, जिससे उत्पन्न बेटा इन्द्र की हत्या कर डाले। कश्यप ने स्वीकार कर लिया तथा पुत्र-जन्म तक पवित्रता से रहने का आदेश दिया। पुत्र-जन्म एक हज़ार वर्ष बाद होना था। दिति कुशप्लव नामक तपोवन में तपस्या करने लगी। इन्द्र ने उसे अपनी सेवा से प्रसन्न कर लिया। पुत्र-प्राप्ति से दस वर्ष पूर्व दिति ने इन्द्र से कहा कि उसकी सेवा से प्रसन्न होकर वह अपने पुत्र को उसका वध नहीं करने देगी। दिति पायताने की ओर सिर करके सो गयी। इन्द्र ने ऐसी अपवित्र स्थिति में उसे सोते देखा तो सुक्ष्म रुप धारण करके उसके योनी मार्ग से गर्भ में प्रवेश कर बालक के सात टुकड़े कर डाले। बालक के चिल्लाने पर दिति जाग गयी। इन्द्र ने विनीत भाव से कहा कि इन्द्र का वध करने वाले गर्भस्थ शिशु के सात टुकड़े इस कारण किये कि वह अशुचितापूर्वक पायताने पर सिर रखकर सो रही थी। लज्जित होकर दिति ने इस कर्म का परिमार्जन करने की प्रार्थना की। दिति ने कहा कि उसके सात दिव्यरूपधारी बेटे हों जो 'मारूत' कहलाएं क्योंकि गर्भ को काटते हुए इन्द्र ने 'मारूत' (रो मत) कहा थां इनमें से चार इन्द्र के अधीन रहकर चारों दिशाओं में विचरें। शेष तीन में से दो क्रमश: ब्रह्मलोक तथा इन्द्रलोक में विचरें और तीसरा महायशस्वी दिव्य वायु के नाम से विख्यात हो।

## सन्दर्भ


## बाहरी कड़ियाँ

श्रेणी:पौराणिक कथायें
हिमालयी मोनाल

**हिमालयी मोनाल** (Himalayan monal) (Lophophorus impejanus) जिसे नेपाल और उत्तराखंड में **डाँफे** के नाम से जानते हैं। यह पक्षी हिमालय पर पाये जाते हैं। यह नेपाल का राष्ट्रीय पक्षी और उत्तराखण्ड का "राज्य पक्षी" है।
## पर्याय
इस पक्षी को पश्चिमोत्तर हिमालय में *मुनाल*, *घुर मुनाल*, *रतिया कावाँ*, *रतनल*, *रतकप*, कश्मीर में *सुनाल* (नर *सुनामुर्ग़* तथा मादा *हाम*), हिमाचल प्रदेश में *नीलगुरु* या *मुनाल* (नर *नील* तथा मादा *करेरी*), उत्तर प्रदेश में *दतिया*, मिश्मी भाषा में *पिया पदिर* या *दाफ़े*, लेपचा भाषा में *फ़ो दौंग*, नेपाल में *डंगन*, भूटान में *बुप* तथा सिक्किम में *चामदौंग* के नामों से जाना जाता है।

## आवास क्षेत्र
इन पक्षियों का आवास क्षेत्र पाकिस्तान, भारत, नेपाल, भूटान, म्यानमार तथा चीन में है। अफ़गानिस्तान में अब इनके होने की पुष्टता नहीं की जा सकती। यह प्रायः ६,००० से १२,००० फ़ीट की ऊँचाई में पाये जाते हैं लेकिन इनको १५,००० और ४,५०० फ़ीट की ऊँचाई में भी देखा गया है।
## आकार
इस पक्षी के आकार में काफ़ी विविधता देखी गई है। नर का आकार २६ से २९ इंच (६६ से ७४ से.मी.), पंखों का फैलाव ३४ से ३७ इंच (८६ से ९४ से.मी.) तथा पूँछ की लंबाई ९.५ से १०.५ इंच (२४ से २७ से.मी.) होती है जबकि मादा की लंबाई २४ से २६ इंच (६१ से ६६ से.मी.), पंखों का फैलाव ३४ से ३६.५ इंच (८३ से ९३ से.मी.) और पूँछ की लंबाई ९ से १० इंच (२३ से २५ से.मी.) होती है।
## आहार
पतझड़ के मौसम में प्रायः यह कीड़े और इल्लियाँ खाते हैं जो इनको सड़ी पत्तियों के नीचे मिल जाती हैं। अन्य समय यह जड़ें, पत्तियाँ, झाड़ियों और घास की कोपलें, शाहबलूत के फल, बीज, बॅरी इत्यादि खाते हैं। सर्दियों के मौसम में यह गेहूँ या धान के खेतों में मिल जाते हैं लेकिन दाने खाने के लिए नहीं बल्की जड़ें और इल्लियों के लिए जिन्हें यह पैरों से खोदकर निकालते हैं। 
## प्रजनन
मई और जून में इनका प्रजनन काल होता है और प्रजनन क्षेत्र जंगली इलाका होता है। एक मौसम में एक ही बार अण्डे दिये जाते हैं। अण्डे सेने में नर कोई मदद नहीं करता है और मादा अकेले ही अण्डे सेती है। अण्डे प्रायः मादा द्वारा किये गये ज़मीन के गड्ढे में, किसी शिला की ओट के नीचे, किसी बड़े पेड़ की विशाल जड़ों में या वनस्पतियों के झुण्ड में दिये जाते हैं लेकिन कभी-कभी अण्डे देने के स्थान में सूखी घास, गिरी पत्तियाँ या थोड़ी काई बिछा दी जाती है।  प्रायः एक घोंसले में ४-५ अण्डे ही देखे जा सकते हैं लेकिन कभी-कभी दर्जन भर भी देखे गये हैं। अण्डे २.७५ इंच (७ से.मी.) लंबे तथा १.७५ इंच (४.५ से.मी.) चौड़े होते हैं। यह हल्के बादामी रंग के होते हैं और इनमें चॉकलेटी रंग के चित्ते होते हैं।
## सन्दर्भ

## बाहरी कड़ियाँ

श्रेणी:पक्षी
श्रेणी:राष्ट्रीय पक्षी
श्रेणी:भारत के पक्षी
श्रेणी:मुनाल